

**Науырзым ауданының елді мекендерінің шекараларын (шегін) өзгерту туралы**

***Күшін жойған***

Қостанай облысы Науырзым ауданы әкімдігінің 2012 жылғы 3 сәуірдегі № 1 қаулысы. Қостанай облысы Науырзым ауданы мәслихатының 2012 жылғы 3 сәуірдегі № 32 шешімі. Қостанай облысы Науырзым ауданының Әділет басқармасында 2012 жылғы 11 мамырда № 9-16-143 тіркелді. Күші жойылды - Қостанай облысы Науырзым ауданы әкімдігінің 2014 жылғы 20 мамырдағы № 1 қаулысымен және Қостанай облысы Науырзым ауданы мәслихатының 2014 жылғы 20 мамырдағы № 225 шешімімен

      Ескерту. Күші жойылды - Қостанай облысы Науырзым ауданы әкімдігінің 20.05.2014 № 1 қаулысымен және Қостанай облысы Науырзым ауданы мәслихатының 20.05.2014 № 225 шешімімен (қол қойған күнінен бастап қолданысқа енгізіледі).

      Қазақстан Республикасының 2003 жылғы 20 маусымдағы Жер кодексінің 108-бабының 5-тармағына, "Қазақстан Республикасының әкiмшiлiк-аумақтық құрылысы туралы" Қазақстан Республикасының 1993 жылғы 8 желтоқсандағы Заңының 12-бабының 3) тармақшасына, "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 6, 31-баптарына сәйкес, Науырзым ауданының әкімдігі **ҚАУЛЫ ЕТЕДІ** және Науырзым аудандық мәслихаты **ШЕШТІ:**

      1. Таратылған Қарақұдық селосының жалпы ауданы - 2334,0 гектар жері алынып, таратылған Шолаққопа селосының жалпы ауданы - 2762,0 гектар жерін қосып, Өлеңді ауылының шекаралары өзгертілсін.

      2. Таратылған Қопа, Қазан селоларының жалпы ауданы - 2764,0 гектар жерлерін қосып, Шолақсай селосының шекарасы өзгертілсін.

      3. Таратылған Қарақұдық селосының жалпы ауданы - 2352,0 гектар жері алынып, Дәмді ауылының шекарасы өзгертілсін.

      4. Таратылған Бестамақ селосының жалпы ауданы - 3384,0 гектар жерін қосып, Мереке селосының шекарасы өзгертілсін.

      5. Таратылған Октябрь, Сарышығанақ селоларының жалпы ауданы - 4745,0 гектар жерлері алынып, таратылған Егінсай селосының жалпы ауданы - 965,0 гектар жерін қосып, Қожа селосының шекарасы өзгертілсін.

      6. Таратылған Науырзым селосының ауданы - 607,0 гектар, Сарышығанак селосының ауданы - 3,0 гектар жерлері, № 2 учаскесінің ауданы - 434,0 гектар, № 3 учаскесінің ауданы - 882,0 гектар жерлерінің бір бөліктері Қожа селосының жерлерінен алынып тасталсын.

      7. Таратылған Киевка селосының ауданы - 290,0 гектар, Жамбыл селосының ауданы - 1962,0 гектар жерлерінің бір бөлігін алып, Қарамеңді селолық округіндегі Жамбыл селосының шекарасы өзгертілсін.

      8. Таратылған Новостройка селосының жерлерін және таратылған Киевка селосы жерлерінің бір бөлігін қосып, жалпы ауданы - 8162,0 гектар, Жамбыл селосының шекарасы өзгертілсін.

      9. Осы қаулы мен шешім алғаш ресми жарияланғаннан кейін күнтізбелік он күн өткен соң қолданысқа енгізіледі.

*Аудан әкімі                                А. Балғарин*

*Сессия төрағасы                            М. Күзембаев*

*Аудандық*

*мәслихаттың хатшысы                        Б. Аманбаев*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК